Alfred Sisley

**Alfredas Sislėjus** (, 1839 m. spalio 30 – 1899 m. sausio 29 d.) – anglų kilmės XIX a. antros pusės Prancūzijos tapytojas impresionistas.

## Biografija
Alfredas Sislėjus gimė 1839 m. spalio 30 d. Paryžiuje. Jo tėvai buvo anglai. Tėvas Viljamas užsiėmė egzotiškų gėlių eksporto verslu į Lotynų Ameriką. Motina Felicija domėjosi muzika ir menu. 18 metų Alfredas buvo nusiųstas į Londoną mokytis tapti verslininku. Londone Alfredas ketverius metus mokėsi rinkų verslo, lankėsi muziejuose. 1862 m. grįžęs Alfredas įtikino tėvus, kad jam leistų pasirinkti dailininko kelią. Jis įstojo į Charles Gleyre studiją, su kuria tuo metu buvo susiję Klodas Monė, Ogiustas Renuaras ir Frederikas Bazilis. Taip Sislėjus su jais susipažino ir prisijungė prie impresionistų judėjimo. Sislėjaus darbai buvo priimti eksponuoti į 1866 m., 1868 m. ir 1870 m. Paryžiaus Salonus. 

1866 m. A. Sislėjus vedė Eugènie Lescouezec, su kuria susilaukė dviejų vaikų, Pjero ir Žanos. 1870–1871 m. Prancūzijos-Prūsijos karas sužlugdė Sislėjaus tėvų verslą, tėvas mirė 1871 m. Trumpu laikotarpiu Alfredas buvo pasitraukęs nuo karo į Londoną. Per K. Monė ir K. Pisaro Sislėjus Londone susitiko su paveikslų dileriu Poliu Diuran-Riueliu. Tuo metu nusprendė galutinai tapti tapytoju. Didesnę likusio gyvenimo dalį Alfredas Sislėjus praleido nuolatiniame skurde. Sislėjus labiau specializavosi peizažo žanre. Kaip ir daugelį kitų impresionistų-peizažistų, jį paveikė Kamilio Koro ir „Barbizono mokyklos“ tapytojų dailė.

1872–1880 m. laikotarpiu Sislėjus daug dirbo Paryžiaus apylinkėse: Liuvesjene, Sen Klu, Bugivalyje, Marli, Sevre ir kt. Jo geriausiai vykusiais darbais laikomi šio periodo peizažai. 1874 m. Sislėjus dalyvavo pirmojoje impresionistų parodoje Paryžiuje. Nuo 1880-ųjų jis persikėlė į Paryžiaus apylinkių Morė-siur-Lueno kaimą, nuolat palaikė ryšius su Klodu Monė. Kaimiškų peizažų tematika artino jį su Kamiliu Pisaro. Sislėjus dar atliko keliones į Normandiją 1894 m. ir Velsą 1897 m. 1883 m. Diuran-Riuelis suorganizavo vien jo darbų parodą Paryžiuje ir įsigijo keletą jo peizažų. Paklausa Sislėjaus paveikslams buvo menka, jų kaina dažnai nusileisdavo kolegų, K. Monė ar O. Renuaro, kūrinių kainoms. Alfredas Sislėjus mirė 1899 m. sausio 29 d. Jis taip ir negavo Prancūzijos pilietybės, kurios prašė nuo 1895 m. Palaidotas Morė-siur-Lueno kapinėse. Laidotuvėse dalyvavo Klodas Monė ir Ogiustas Renuaras.

## Darbų galerija

Image:Sisley-Footbridge at Argenteuil.jpg| „Pėsčiųjų tiltas Aržantėjuje“ (1872, Orsė muziejus)
Image:Sisley-Chemin de la Machine Louveciennes.jpg| „Kelias Liuvesjene“ (1873, Orsė muziejus)
Image:Alfred Sisley - Boat in the Flood at Port Marly - Google Art Project.jpg| „Valtis potvynio Port-Marli metu“ (1876, Orsė muziejus)
Image:1876 Sisley Seine-Ufer im Herbst anagoria.JPG| „Senos krantai rudenį“ (1876, Štedelis)
Image:Alfred Sisley 018.jpg| „Sena Bugivalyje“ (1876, Metropoliteno meno muziejus)
Image:Alfred Sisley - Rest along the Stream. Edge of the Wood - Google Art Project.jpg| „Poilsis prie šaltinio“ (1876, Orsė muziejus)
Image:Alferd Sisley - Banks of the Loing - Autumn Effect, 1881 - Google Art Project.jpg| „Lueno krantai rudenį“ (1881, Izraelio muziejus)
Image:Alfred Sisley - The Loing's Canal - Google Art Project.jpg| „Lueno kanalas“ (1892, Orsė muziejus)


## Šaltiniai
* Encyclopaedia Britannica
* degas-painting.info
* Tiseno-Bornemisos muziejaus svetainė

## Nuorodos

* Sislėjus Olga’s Gallery tinklalapyje 
* Sislėjus WGA tinklalapyje
* Svetainė, skirta Alfredui Sislėjui